Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 642/13/8803	Košice II, 5.2.2014
EEČ : 2-64-46-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenou:
1.	XXXXX
Obsahom zmieru je:

1/ 	Obvinený vyhlasuje, že spáchal skutok, za ktorý je  trestne stíhaný a ľutuje svoje konanie.

	Poškodená prehlasuje, že obvinený sa jej počas mediačného konania za svoje protiprávne konanie ospravedlnil a ubezpečil ju, že v budúcnosti sa podobného skutku voči jej osobe nedopustí, taktiež prehlásila, že nežiada náhradu škody za ublíženia na zdraví.

2/ 	Obvinený zaplatil šekom na Okresnú prokuratúru XXXXX XXXXX čiastku vo výške 80,-€ na všeobecne prospešné účely. Kópia dokladu o zaplatení tvorí prílohu tohto zmieru. Z uvedenej peňažnej sumy, určenej na všeobecne prospešné účely patrí štátu na peňažnú pomoc obetiam trestnej činnosti najmenej 50%, kde obvinený aj so súhlasom poškodenej určili 50%, t.j. 40,-€ a zvyšok sumy, t.j. 40,-€ určili v prospech XXXXX

3/ Poškodená so zmierom súhlasí a vyhlasuje, že týmto sú jej nároky voči obvinenému v tejto veci celkom uspokojené.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX XXXXX pod spisovou značkou XXXXX

	V  trestnej  veci vedenej  proti  obv. XXXXX pre prečin ublíženia na zdraví podľa § 156  ods. 1 Trestného zákona na tom skutkovom základe, že  

-   dňa 29.09.2013 v čase okolo 03.00 hod po predchádzajúcej hádke v byte p. XXXXX na ul. XXXXX túto fyzicky napadol tak, že jej vykrúcal ruky, niekoľkokrát ju sotil, hodil ju o stenu a následne spadla na posteľ, čím takto XXXXX , nar. XXXXX bytom XXXXX, XXXXX spôsobil zranenia, a to zlomeninu bodcovitého výbežku pravej vretennej kosti bez posunu kostených úlomkov, viacpočetné pomliaždenia oboch ramien s krvnými podliatinami a viacpočetné pomliaždenia oboch predlaktí s krvnými podliatinami súhrnne s dobou liečenia do 42 dní.

Odôvodnenie: 
Uznesením povereného príslušníka Okresného riaditeľstva PZ, obvodného oddelenia PZ XXXXX - XXXXX, sp. zn. XXXXX zo   dňa 13.11.2013  bolo   podľa  §  206 ods. 1 Trestného  poriadku  vznesené  obvinenie XXXXX pre prečin ublíženia na zdraví podľa § 156 ods. 1 Trestného zákona na tom skutkovom základe ako je to uvedené vo výrokovej časti tohto uznesenia.

Preskúmaním príslušného spisového  materiálu som zistil, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku. 

Obvinený XXXXX a poškodená XXXXX uzavreli dňa 17.01.2014 za prítomnosti probačného a mediačného úradníka na Okresnom súde XXXXX dohodu o zmieri, v rámci ktorej poškodená nežiada žiadnu náhradu škody, žiada však ospravedlnenie od obvineného a prísľub do budúcna, že sa z jeho strany nebude takéto konanie opakovať.

Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný, svoje konanie oľutoval, poškodenej sa ospravedlnil a prisľúbil jej, že takéto konanie sa už nebude v budúcnosti opakovať, na znak čoho si podali ruky.

Dňa 17.01.2014 obvinený XXXXX zložil na depozitný účet Krajskej prokuratúry XXXXX č. XXXXX peňažnú sumu vo výške 80,-€, určenú vo výške 40,-€ štátu na peňažnú pomoc poškodeným trestnými činmi a vo výške 40,-€ na všeobecne prospešné účely v prospech XXXXX

Táto suma je primeraná závažnosti spáchaného trestného činu.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na bezúhonnú osobu obvineného a na jeho  osobné a majetkové pomery som dospel k záveru, že takýto spôsob rozhodnutia je dostačujúci.

S poukazom na všetky uvedené skutočnosti som rozhodol v zmysle výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná (§ 185 ods. 2  Trestného poriadku).

JUDr. Vladimír Rečo
prokurátor